b'\n_START_ARTICLE_\nConverg\xc3\xa8ncia per a la Democr\xc3\xa0cia Social\n_START_SECTION_\nHist\xc3\xb2ria\n_START_PARAGRAPH_\nCPDS va n\xc3\xa9ixer en 1990 en la clandestinitat, per\xc3\xb2 la seva primera aparici\xc3\xb3 p\xc3\xbablica com a partit organitzat va ser l\'1 de maig de 1991 quan van escriure un comunicat obert al president Teodoro Obiang i es va continuar amb la posada en circulaci\xc3\xb3 del seu propi peri\xc3\xb2dic, La Verdad, la resposta del govern va ser immediata, es van capturar sospitosos de participar en l\'organitzaci\xc3\xb3 i es va treure l\'ex\xc3\xa8rcit als carrers d\'algunes ciutats. A mitjan 1992 es fan reformes per legalitzar partits pol\xc3\xadtics a Guinea Equatorial, no obstant aix\xc3\xb2, CPDS decideix no legalitzar-se per considerar que aquestes lleis estaven viciades, despr\xc3\xa9s d\'uns canvis al novembre d\'aquest any Converg\xc3\xa8ncia per a la Democr\xc3\xa0cia Social sol\xc2\xb7licita ser legalitzat. Al desembre de 1994 es fa la primera assemblea partidista o Congr\xc3\xa9s Constituent per asseure les bases del partit, en aquesta oportunitat fou escollit Pl\xc3\xa1cido Mic\xc3\xb3 Abogo com a Secretari General._NEWLINE_Al novembre de 1993 va participar en les primeres eleccions multipartidistes des del r\xc3\xa8gim de Francisco Mac\xc3\xadas Nguema, hi va obtenir 6 parlamentaris._NEWLINE_A l\'agost de 1998 va participar en l\'anomenat "Pacte Democr\xc3\xa0tic General per a la Reconciliaci\xc3\xb3 Nacional, Governabilitat i Estabilitat Pol\xc3\xadtica de Guinea Equatorial", al costat del Moviment per a l\'Autodeterminaci\xc3\xb3 de l\'Illa de Bioko (MAIB), Acci\xc3\xb3 Popular de Guinea Equatorial (APGE) i el Partit de la Coalici\xc3\xb3 Democr\xc3\xa0tica de Guinea Equatorial (PCD).. A les eleccions de mar\xc3\xa7 de 1999 va obtenir un representant. En 2001 es realitza el II Congr\xc3\xa9s Nacional on es reafirma com a Secretari General Mic\xc3\xb3 Abogo. El 9 de juny de 2002 Pl\xc3\xa1cido Mic\xc3\xb3 \xc3\xa9s acusat juntament amb uns altres 143 l\xc3\xadders de participar en un intent de Cop d\'estat i \xc3\xa9s condemnat a 6 anys de pres\xc3\xb3, despr\xc3\xa9s el 2 d\'agost de 2003 \xc3\xa9s indultat per pressions que va rebre el r\xc3\xa8gim des de l\'exterior. A les eleccions presidencials de 2002 el seu candidat Celestino Bonifacio Bacal\xc3\xa9 fou bandejat de les eleccions amb altres candidats de l\'oposici\xc3\xb3, ra\xc3\xb3 per la qual les va impugnar al\xc2\xb7legant frau i intimidaci\xc3\xb3 per\xc3\xb2 les seves paperetes es mantingueren i va obtenir el 2,2% dels vots, mentre que el president Teodoro Obiang Nguema Mbasogo del Partit Democr\xc3\xa0tic de Guinea Equatorial va obtenir el 97,1%._NEWLINE_En les eleccions d\'abril de 2004, va aconseguir dos diputats al parlament, integrat per 100 membres. Al febrer de 2005 es reuneix el III Congr\xc3\xa9s Nacional de CPDS on es discuteix sobre la instauraci\xc3\xb3 d\'un sistema democr\xc3\xa0tic a Guinea Equatorial a futur, a m\xc3\xa9s de renovar la Comissi\xc3\xb3 Executiva Nacional._NEWLINE_En les eleccions legislatives de 2008 van obtenir nom\xc3\xa9s un dels 100 escons, per la qual cosa la CPDS va introduir un recurs davant la Junta Electoral de Guinea Equatorial perqu\xc3\xa8 es repetissin les eleccions, tanmateix l\'organisme electoral va rebutjar la sol\xc2\xb7licitud. A les eleccions presidencials de 2009 va portar com a candidat a Pl\xc3\xa1cido Mic\xc3\xb3 Abogo, qui va obtenir el 4,05% dels vots.'